

РЕПУБЛИКА СРБИЈА

ОПШТИНА РАЖАЊ

Број: 020-53/24-01

Датум: 4.7.2024. године

Трг Светог Саве број 33

Телефон: 037/3841-174

Р а ж а њ

Комисија за спровођење поступка давања у закуп пословног простора у јавној својини општине Ражањ, на основу члана 34. Закона о јавној својини („Службени гласник РС“, број 72/11,88/13,105/2014,104/2016-др.пропис, 108/2016,113/2017,95/2018 и 153/2020 ) и члана 7. Уредбе о условима и прибављања и отуђења непокретности непосредном погодбом и давања у закуп ствари у јавној својини, односно прибављања и уступања искоришћавања других имовинских права, као и поступцима јавног надметања и прикупљања писмених понуда (,,Службени гласник РС“ број 16/18) и члана 20. Одлуке о прибављању и располагању стварима у јавној својини општине Ражањ („Службени лист општине Ражањ“, број 12/18), објављује

О Г Л А С

О ДАВАЊУ У ЗАКУП ПОСЛОВНОГ ПРОСТОРА У РАЖЊУ ПРИКУПЉАЊЕМ ПИСМЕНИХ ПОНУДА ПУТЕМ ЈАВНОГ ОГЛАШАВАЊА

I

РАСПИСУЈЕ СЕ оглас о спровођењу поступка прикупљањем писмених понуда путем јавног оглашавања за давање у закуп пословног простора и то:

|  |  |  |  |  |  |
| --- | --- | --- | --- | --- | --- |
| Редни број | Адреса пословног простора | Површина (m2) | Делатност | Укупан износ почетне цене без ПДВ-а (месечно/дин.) | Висина депозита |
| 1 | Ражањ, улица Ивана Вушовића број 8, зграда пословних услуга | 17,00 | Канцеларијски и административно- технички послови | 2.550,00 РСД | 5.000,00 РСД |
| 2 | Ражањ, улица Ивана Вушовића број 8, зграда пословних услуга | 12,00 | Канцеларијски и административно- технички послови | 1.800,00 РСД | 5.000,00 РСД |

Пословни простор се издаје у закуп на временски период од десет (10) година прикупљањем писмених понуда путем јавног оглашавања**.**

II

 Право учешћа у поступку прикупљања писмених понуда имају сва правна и физичка лица која поднесу пријаву за учешће са захтеваним документима (оригинал или оверена копија).

Учесник подноси пријаву за учешће у поступку са основним подацима подносиоца (образац пријаве се може преузети на писарници Општинске управе) У пријави учесник попуњава податке и доставља следећу документацију и то за:

-**Физичка лица**: у пријави наводи име и презиме, адресу, број личне карте, ЈМБГ; доставља очитану личну карту.

**-Предузетнике**: у пријави наводи име и презиме предузетника са подацима-адресу, број личне карте, јединствени матични број грађана, назив радње, матични број, доставља очитану личну карту, извод из регистра надлежног органа и порески идентификациони број (уколико је у систему ПДВ-а),

**- Правна лица**: назив и седиште правног лица са подацима МБ, ПИБ идр, доставља копију решења о упису правног лица у регистар код надлежног органа и порески идентификациони број (уколико је у систему ПДВ-а);

У пријави за учешће наводи се обавезно и :

 непокретност за коју се понуда подноси;

 износ закупнине који се нуди;

 делатност која ће се обављати;

Поред напред наведеног уз пријаву се прилаже и:

 пуномоћје за лице које заступа подносиоца пријаве (уколико има пуномоћника);

 изјава да ће непокретност преузети у виђеном стању уз могућност извођења радова на адаптацији пословног простора уз претходну сагласност закуподавца;

 изјава о прихватању свих услова из огласа.

 изјава да ће дати средство финансијског обезбеђења за редовно испуњење обавеза;

 Уплату депозита у износу од 5.000,00 динара, који ће уплатити на рачун општине Ражањ број 840-742155843-80 модел 97 са позивом на број 28-088 (доставити доказ о уплати).Најповољнијем понуђачу уплаћени депозит биће урачунат у закупнину али му се не враћа ако одустане од понуде, односно не прихвати почетну висину закупнине. Свим учесницима у поступку, осим оном са утврђеном најповољнијом понудом уплаћени депозит ће се вратити у року од 10 дана од дана отварања понуда.

У пријави односно понуди обавезно је навести број рачуна на који ће се извршити повраћај депозита.

III

 Место и време увида у документацију о непокретности која се издаје је сваког радног дана у просторијама Општинске управе општине Ражањ,у Одсеку за имовинско правне послове од 12 до 15 часова.

 Непокретност која се издаје у закуп може се разгледати сваког дана за време трајања огласа од 12 до 15 часова уз претходну најаву у Општинској управи општине Ражањ, у Одсеку за имовинско правне послове.

IV

Пријаве са доказима се подносе у затвореној коверти, лично или препоручено путем поште на адресу Општине Ражањ - Комисији за спровођење поступка давања у закуп непокретности у јавној својини општине Ражањ, 37215 Ражањ, Трг Светог Саве број 33, са назнаком

**«Пријава на оглас за давање у закуп пословног простора**

**Под редним бројем \_\_\_\_\_\_\_\_\_прикупљањем писмених понуда - не отварај»**

Благовременим сматраће се пријаве које буду достављене писарници Општинске управе општине Ражањ у року од 15 (петнаест) дана од дана објављивања огласа у дневном листу „НОВОСТИ“ односно до 22.07.2024. године до 15.00 часова.

Непотпуне и неблаговремене пријаве биће одбачене.

V

Почетна односно најнижа цена закупа по м2 износи 150 динара месечно (друга зона).

Закупнина ће бити прерачуната у евре по средњем курсу Народне банке Србије на дан отварања понуда.

Закупнина се плаћа у динарској противвредности по средњем курсу Народне банке Србије на дан фактурисања.

 Пословни простор у јавној својини даје се у закуп лицу које понуди највиши износ закупнине.

VI

Закупнина се плаћа унапред и то до петнаестог (15) у месецу за текући месец, по испостављеном рачуну.

VII

Отварање понуда ће се одржати пред Комисијом, дана 23.07.2024. године, са почетком у 10 часова у малој сали Општинске управе општине Ражањ, адреса Трг Светог Саве број 33 и то уколико буде благовремено достављена најмање једна исправна пријава.

VIII

Закупац не може пословни простор из тачке I овог огласа се давати у подзакуп.

IX

Закупац пословног простора, за време трајања закупа, може да врши реконструкцију и адаптацију истог, у складу са важећим прописима.

Предмер наведених радова врши овлашћено лице, што је основ за признавање улагања.

X

Након спроведеног поступка председник општине донеће решење о давању у закуп и по коначности решења закључити Уговор о закупу са закупцем.

XI

Овај Оглас oбјавити у „ Службеном листу општине Ражањ“, на огласној табли, званичном сајту Општине Ражањ и у дневним новинама „НОВОСТИ“.

 Председник Комисије

 Ивана Здравковић